
Kasutusloa väljastamine (Jõesuu tn 15)
1. ASJAOLUD JA MENETLUSE KÄIK

06.04.2015 laekus Narva Linnavalitsusele läbivaatamiseks Jõesuu tn 15, Narva laiendatud rehvitöökoja kasutusloa taotlus (linnavalitsuse dokumendiregistris nr 3121) koos ehitusdokumentidega.  
Tuleohutuse seaduse § 5 lõike 1 kohaselt Ida Päästekeskusele on 24.04.2015 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/1681).
31.07.2015 Päästeamet esitas ehitiste kasutusloa tuleohutuseosale heakskiidu andmisest keeldumise, mis oli samal päeval e-postiga edastatud taotlejale.

Pärast tuleohutusnõuete puuduste kõrvaldamist 31.08.2015 Päästeamet teatas ehitise kasutusloa kooskõlastuses nr 7.2-3.3/8313-6 kirjalikult, et ehitis vastab ehitistele ettenähtud tuleohutusnõuetele ja seda võib kasutada ettenähtud otstarbel.
31.08.2015 on teostatud visuaalne ehitise ülevaatus ehitusprojektile vastavuse kontrollimise eesmärgiga. Kontrollimise aktil ehitise omanik, ehitusettevõtja ning omanikujärelevalve esindajad kinnitasid oma allkirjadega, et  laiendatud rehvitöökoda vastab ehitusprojektile ja õigusaktides sätestatud nõuetele ning kõik ehitustööd on nõuetekohaselt dokumenteeritud.
01.09.2015 ehitise kontrollimise akt on tagastatud ehitusjärelevalve osakonnale.
Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
3.  OTSUS

Väljastada Jõesuu tn 15 laiendatud rehvitöökojale kasutusluba.
4. RAKENDUSSÄTTED

4.1.  Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Korraldus jõustub seadusega sätestatud korras. 

